CELEX: 32020R2086
Language: sk
Date: 2020-12-14 00:00:00
Title: Vykonávacie nariadenie Komisie (EÚ) 2020/2086 zo 14. decembra 2020, ktorým sa mení vykonávacie nariadenie (EÚ) 2020/532, pokiaľ ide o výnimku z vykonávacieho nariadenia (EÚ) č. 809/2014 súvisiacu s monitorovacími kontrolami týkajúcimi sa žiadostí o pomoc v rámci režimov pomoci na plochu a žiadostí o platbu v rámci opatrení podpory na plochu

15.12.2020   
               
               
                  SK
               
               
                  Úradný vestník Európskej únie
               
               
                  L 423/48
               
            
         VYKONÁVACIE NARIADENIE KOMISIE (EÚ) 2020/2086
         zo 14. decembra 2020,
         ktorým sa mení vykonávacie nariadenie (EÚ) 2020/532, pokiaľ ide o výnimku z vykonávacieho nariadenia (EÚ) č. 809/2014 súvisiacu s monitorovacími kontrolami týkajúcimi sa žiadostí o pomoc v rámci režimov pomoci na plochu a žiadostí o platbu v rámci opatrení podpory na plochu
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (1), a najmä na jeho článok 62 ods. 2 prvý pododsek písm. a) a b),
         keďže:
         
                     (1)
                  
                  
                     Vykonávacie nariadenie Komisie (EÚ) 2020/532 (2) obsahuje okrem iného určité výnimky z vykonávacieho nariadenia Komisie (EÚ) č. 809/2014 (3), ktoré sa týkajú určitých administratívnych kontrol a kontrol na mieste v rámci spoločnej poľnohospodárskej politiky.
                  
               
                     (2)
                  
                  
                     Určité monitorovacie kontroly vykonávané podľa článku 40a vykonávacieho nariadenia (EÚ) č. 809/2014 si vyžadujú návštevy v teréne. Vzhľadom na obmedzenia pohybu prijaté na riešenie pandémie COVID-19 sa však v roku 2020 môže stať, že členské štáty nebudú môcť vykonávať uvedené kontroly tak, ako sa vyžaduje v uvedenom článku. Preto je vhodné stanoviť výnimku z určitých ustanovení uvedeného článku.
                  
               
                     (3)
                  
                  
                     Vykonávacie nariadenie (EÚ) 2020/532 by sa preto malo zodpovedajúcim spôsobom zmeniť.
                  
               
                     (4)
                  
                  
                     Keďže v tomto nariadení sa z dôvodu pandémie COVID-19 stanovuje dodatočná výnimka z vykonávacieho nariadenia (EÚ) č. 809/2014 týkajúca sa roku nároku 2020, malo by nadobudnúť účinnosť dňom jeho uverejnenia v Úradnom vestníku Európskej únie a malo by sa uplatňovať so spätnou účinnosťou od rovnakého dátumu ako vykonávacie nariadenie (EÚ) 2020/532.
                  
               
                     (5)
                  
                  
                     Opatrenia stanovené v tomto nariadení sú v súlade so stanoviskom Výboru pre priame platby a Výboru pre rozvoj vidieka,
                  
               PRIJALA TOTO NARIADENIE:
         
            Článok 1
            Do vykonávacieho nariadenia (EÚ) 2020/532 sa vkladá tento článok 4a:
            
               
                  „Článok 4a
                  Odchylne od článku 40a ods. 1 prvého pododseku písm. c) prvej vety a článku 40a ods. 2 písm. b) vykonávacieho nariadenia (EÚ) č. 809/2014 platí, že ak v dôsledku opatrení prijatých na riešenie pandémie COVID-19 členské štáty nie sú schopné vykonať všetky kontroly, na ktoré je potrebná inšpekcia v teréne, uplatňujú sa na rok podávania žiadostí 2020 tieto ustanovenia:
                  
                              a)
                           
                           
                              príslušné kontroly týkajúce sa kritérií oprávnenosti, záväzkov a iných povinností sa vykonávajú aspoň v prípade 3 % dotknutých príjemcov;
                           
                        
                              b)
                           
                           
                              overovanie obsahu tetrahydrokanabinolu v konope sa vykonáva aspoň pre 10 % plochy.“
                           
                        
            
         
         
            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.
            Uplatňuje sa od 20. apríla 2020.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 14. decembra 2020
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 347, 20.12.2013, s. 549.
         
            (2)  Vykonávacie nariadenie Komisie (EÚ) 2020/532 zo 16. apríla 2020, ktorým sa v súvislosti s rokom 2020 stanovujú výnimky z vykonávacích nariadení (EÚ) č. 809/2014, (EÚ) č. 180/2014, (EÚ) č. 181/2014, (EÚ) 2017/892, (EÚ) 2016/1150, (EÚ) 2018/274, (EÚ) 2017/39, (EÚ) 2015/1368 a (EÚ) 2016/1240, pokiaľ ide o určité administratívne kontroly a kontroly na mieste uplatniteľné v rámci spoločnej poľnohospodárskej politiky, Ú. v. EÚ L 119, 17.4.2020, s. 3.
         
            (3)  Vykonávacie nariadenie Komisie (EÚ) č. 809/2014 zo 17. júla 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1306/2013 v súvislosti s integrovaným administratívnym a kontrolným systémom, opatreniami na rozvoj vidieka a krížovým plnením (Ú. v. EÚ L 227, 31.7.2014, s. 69).